94/774/EY: Komission päätös, tehty 24 päivänä marraskuuta 1994, Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta annetussa neuvoston asetuksessa (ETY) N:o 259/93 tarkoitetusta yhtenäisestä kuljetusasiakirjasta



Virallinen lehti nro L 310 , 03/12/1994 s. 0070 - 0076

Suomenk. erityispainos Alue 15 Nide 14 s. 0130

Ruotsink. erityispainos Alue 15 Nide 14 s. 0130



KOMISSION PÄÄTÖS, tehty 24 päivänä marraskuuta 1994, Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta annetussa neuvoston asetuksessa (ETY) N:o 259/93 tarkoitetusta yhtenäisestä kuljetusasiakirjasta (94/774/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta 1 päivänä helmikuuta 1993 annetun neuvoston asetuksen (ETY) N:o 259/93(1) ja erityisesti sen 42 artiklan 1 kohdan, sekä katsoo, että asetuksessa (ETY) N:o 259/93 tarkoitettu yhtenäinen kuljetusasiakirja laadittiin ottaen huomioon asetuksen kyseiseen asiaan liittyvät artiklat ja asiaa koskevat kansainväliset yleissopimukset ja sopimukset, erityisesti Taloudellisen yhteistyön ja kehityksen järjestön (OECD) työ, kuljetuskirjaa, joka toisaalta muodostuu ilmoituslomakkeesta ja toisaalta siirtoasiakirjalomakkeesta, käytetään jätteiden siirtoja koskevassa ilmoittamisessa ja seurannassa, ja sitä käytetään myös todistuksena jätteistä huolehtimisesta ja jätteiden hyödyntämisestä, kuljetusasiakirjan avulla jäsenvaltioiden nimeämien toimivaltaisten viranomaisten on mahdollista suorittaa asetuksessa (ETY) N:o 259/93 säädettyjä valvonta- ja tarkastustehtäviä, komissio on antanut neuvoston direktiivin 75/442/ETY(2), sellaisena kuin se on viimeksi muutettuna direktiivillä 91/692/ETY(3), 18 artiklassa säädetylle komitealle suunnitelman toteutettavista toimenpiteistä, ja komitea on antanut komission laatimasta toimenpiteitä koskevasta suunnitelmasta puoltavan lausunnon, ON TEHNYT TÄMÄN PÄÄTÖKSEN: 1 artikla Tämän päätöksen liitteenä olevaa yhtenäistä kuljetusasiakirjaa, joka muodostuu ilmoituslomakkeesta ja siirtoasiakirjalomakkeesta, on käytettävä neuvoston asetuksessa (ETY) N:o 259/93 säädetyssä jätteiden siirtoja koskevassa ilmoittamisessa ja seurannassa, ja sitä käytetään todistuksena jätteistä huolehtimisesta ja jätteiden hyödyntämisestä. 2 artikla Kuljetusasiakirja on painettava valkoiselle liimatulle kirjoituspaperille, jota ei voida väärentää ja joka painaa vähintään neljäkymmentä grammaa neliömetriä kohden. Paperin on oltava riittävän läpikuultamatonta, jotta yhden puolen merkinnät eivät heikennä toisen puolen merkintöjen luettavuutta, ja lujuudeltaan sellaista, ettei se tavanomaisessa käytössä repeydy tai rypisty. Asiakirjan eri kohtien mitat perustuvat vaakasuunnassa tuuman kymmenesosiin ja pystysuunnassa tuuman kuudesosiin. Lomakkeiden koko on 210 × 297 millimetriä, ja pituus saa olla enintään viisi millimetriä mainittua mittaa pienempi ja enintään kahdeksan millimetriä suurempi. Nämä säännökset eivät estä julkisten tai yksityisten tietojenkäsittelyjärjestelmien käyttöä, jäsenvaltioiden vahvistamin edellytyksin, 1 artiklassa tarkoitetun yhtenäisen kuljetusasiakirjan painamiseksi, tarvittaessa tavalliselle paperille. 3 artikla Jätteiden siirtoa koskeva sarjanumero, joka on ilmoitettava kuljetusasiakirjan 3 kohdassa, muodostuu lähettäjämaan tunnuksesta ja kuuden merkin muodostamasta numerosta. 4 artikla Kuljetusasiakirjan mallia on tarkasteltava uudelleen ja tarvittaessa korjattava käytännössä saatujen kokemusten perusteella. 5 artikla Tätä päätöstä on sovellettava kuudennestakymmenennestä päivästä sen ilmoittamisesta. 6 artikla Tämä päätös on osoitettu kaikille jäsenvaltioille. Tehty Brysselissä 24 päivänä marraskuuta 1994. Komission puolesta Yannis PALEOKRASSAS Komission jäsen (1) EYVL N:o L 30, 6.2.1993, s. 1 (2) EYVL N:o L 194, 25.7.1975, s. 39 (3) EYVL N:o L 377, 31.12.1991, s. 48 LIITE YHTENÄISEN KULJETUSASIAKIRJAN MALLI laadittu Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta annetun neuvoston asetuksen (ETY) N:o 259/93 42 artiklan mukaan JOHDANTO Tämä yhtenäinen kuljetusasiakirja on laadittu Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta annetun neuvoston asetuksen (ETY) N:o 259/93 säännösten soveltamiseksi. Se on annettava jäsenvaltioiden nimeämien toimivaltaisten viranomaisten käyttöön edellä mainitun asetuksen 38 artiklan mukaan, jotta nämä voisivat panna täytäntöön jätteen siirtoa koskevan aiheellisen valvonta- ja tarkastusmenettelyn. Kyseisen asiakirjan tietojen perusteella jäsenvaltioiden toimivaltaisten viranomaisten on mahdollista saada tietoonsa suoritettujen jätteiden siirtojen luonne ja tarkoitus (huolehtiminen tai hyödyntäminen). Ne voivat näin toteuttaa tarvittavat toimenpiteet ihmisten terveyden ja ympäristön suojelemiseksi. >KAAVION ALKU> >KAAVION LOOPU> >VIITTAUS KAAVIOON> Luettelo ilmoituslomakkeessa käytettävistä lyhenteistä >KAAVION ALKU> >KAAVION LOOPU> >VIITTAUS KAAVIOON> >KAAVION ALKU> >KAAVION LOOPU> >VIITTAUS KAAVIOON> Luettelo siirtoasiakirjalomakkeessa käytettävistä lyhenteistä >KAAVION ALKU> >KAAVION LOOPU> >VIITTAUS KAAVIOON>